
Projektas 
JURBARKO RAJONO SAVIVALDYBĖS TARYBA

	SPRENDIMAS

	DĖL JURBARKO RAJONO SAVIVALDYBĖS TARYBOS 2024 M. GRUODŽIO 19 D. SPRENDIMO NR. T2-361 „DĖL JURBARKO RAJONO SAVIVALDYBĖS VIETINIŲ RINKLIAVŲ NUOSTATŲ PATVIRTINIMO“ PAKEITIMO

	

	2026 m. rugsėjo 10 d.  Nr. TSP-303

	Jurbarkas


Vadovaudamasi Lietuvos Respublikos vietos savivaldos įstatymo 6 straipsnio 2 punktu,   15 straipsnio 4 dalimi, Lietuvos Respublikos rinkliavų įstatymo 11 straipsnio 1 dalies 1 ir              2 punktais, atsižvelgdama į AB „Kauno energija“ 2026 m. kovo 23 d. raštą „Dėl vietinės rinkliavos už kasinėjimo darbus“ (registracijos numeris R1-5.15-770), Jurbarko rajono savivaldybės taryba  n u s p r e n d ž i a:
1. Pakeisti Jurbarko rajono savivaldybės vietinių rinkliavų nuostatus, patvirtintus Jurbarko rajono savivaldybės tarybos 2024 m. gruodžio 19 d. sprendimu Nr.  T2-361 „Dėl Jurbarko rajono savivaldybės vietinių rinkliavų nuostatų patvirtinimo“  (toliau – Nuostatai):
1.1. pakeisti 6.1 papunktį ir jį išdėstyti taip:

„6.1. leidimo atlikti kasinėjimo, inžinerinių komunikacijų klojimo, medžiagų sandėliavimo ir kitus darbus Savivaldybės viešojo naudojimo teritorijoje (gatvėse, vietinės reikšmės keliuose, kelių juostose ar jų apsaugos zonose, aikštėse, žaliuosiuose plotuose), atitverti ją ar jos dalį arba apriboti eismą joje išdavimą;“
1.2. pakeisti 8 punktą ir jį išdėstyti taip:

„8. Leidimus atlikti kasinėjimo, inžinerinių komunikacijų klojimo, medžiagų sandėliavimo ir kitus darbus Savivaldybės viešojo naudojimo teritorijoje (gatvėse, vietinės reikšmės keliuose, kelių juostose ar jų apsaugos zonose, aikštėse, žaliuosiuose plotuose), atitverti ją ar jos dalį arba apriboti eismą joje išduoda atitinkamų seniūnijų seniūnai.“

1.3. pakeisti 9 punktą ir 9.1 papunktį ir išdėstyti taip:

„9. Nustatomi vietinės rinkliavos už leidimo atlikti kasinėjimo, inžinerinių komunikacijų klojimo, medžiagų sandėliavimo ir kitus darbus Savivaldybės viešojo naudojimo teritorijoje (gatvėse, vietinės reikšmės keliuose, kelių juostose ar jų apsaugos zonose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo dydžiai:

9.1.

	         
	Vietinė rinkliava 1 (vienos) paros už kasinėjimo darbų vykdymą 1(vieno) kvadratinio metro plote (Eur)

	    1. Kasinėjimo darbai
	Jurbarko mieste
	Kitose teritorijose

	1.1. Gatvės
	5 
	5 

	1.2. Kitos dangos (žvyro, grunto danga, žalieji plotai)
	3 
	2 

	2.

Inžinerinių komunikacijų klojimo darbai:

2.1.

Gatvės

2.2.

Kitos dangos (žvyro, grunto danga, žalieji plotai)

2. 
	
	

	3.

Medžiagų sandėliavimas:

3.1.

Gatvės

3.2.

Kitos dangos (žvyro, grunto danga, žalieji plotai)


	
	

	4.

Kiti darbai:

4.1.

Gatvės

4.2.

Kitos dangos (žvyro, grunto danga, žalieji plotai)

3. 
	
	

	Pastaba: vietinės rinkliavos dydis nurodytas lentelėje mokamas, kai kasinėjimo darbų trukmė neviršija 5 (imtinai) parų. 

Kai darbų trukmė: nuo 6 iki 10 parų – rinkliavos dydis didinamas 1,5 karto;

                              nuo 11 iki 20 parų – rinkliavos dydis didinamas 2 kartus;

                              ilgesnis nei 20 parų – rinkliavos dydis didinamas 4 kartus.


1.4. pakeisti Nuostatų 11.4 papunktį ir jį išdėstyti taip:

„11.4. gyventojams, vykdantiems prisijungimo prie centralizuotų vandens tiekimo ir nuotekų, įskaitant paviršinių (lietaus) nuotekų, tinklų bei centralizuoto šilumos tiekimo tinklų darbus;“
1.5. papildyti Nuostatus 11.5 papunkčiu:

„11.5. darbų užsakovas yra Jurbarko rajono savivaldybės administracija, Jurbarko rajono savivaldybės įmonė, akcinė bendrovė ar uždaroji akcinė bendrovė, kurioje Jurbarko rajono savivaldybei nuosavybės teise priklauso akcijų, arba viešoji įstaiga, kurios savininkė ar dalininkė yra Jurbarko rajono savivaldybė, vykdantiems prisijungimo prie centralizuotų vandens tiekimo ir nuotekų, įskaitant paviršinių (lietaus) nuotekų, tinklų bei centralizuoto šilumos tiekimo tinklų darbus.“;
1.6. pripažinti netekusiu galios 16.3 papunktį;
1.7. papildyti Nuostatus 161 punktu:

„161. Rinkliava netaikoma organizuojant muges Jurbarko rajono savivaldybės teritorijoje vykstančių renginių metu, kurios organizuojamos pagal Jurbarko rajono savivaldybės tarybos patvirtintą tvarką.“

2. Paskelbti šį sprendimą Teisės aktų registre ir Jurbarko rajono savivaldybės interneto svetainėje.
	Savivaldybės meras
	


Derino: 

Vicemerė G. Lukošienė

Administracijos direktorė R. Vančienė

Teisės ir civilinės metrikacijos skyriaus vyr. specialistė R. Gadliauskienė 

Tarybos posėdžių sekretorė D. Dačkauskaitė

Dokumentų ir viešųjų ryšių skyriaus vyr. specialistas A. Gvildys

Infrastruktūros ir turto skyriaus vedėja J. Šeflerienė
Jurbarko miesto seniūnijos seniūnas R. Kuras

Eržvilko seniūnijos seniūnas G. Kasputis

Girdžių seniūnijos seniūnas M. Dilys

Juodaičių seniūnijos seniūnas E. Mikšta

Jurbarkų seniūnijos seniūnas A. Kačiušis

Raudonės seniūnijos seniūnas Č. Meškauskas

Seredžiaus seniūnijos seniūnė R. Pavalkienė

Skirsnemunės seniūnijos seniūnas A. Mozūraitis

Smalininkų seniūnijos seniūnas R. Alminas

Veliuonos seniūnijos seniūnas E. Mikšta

Viešvilės seniūnijos seniūnas V. Kucinas

Šimkaičių seniūnijos seniūnė J. Zikienė
Parengė

Gabrielė Gvazdauskaitė, tel. +370 601 93 565,  el. p.  gabriele.gvazdauskaite@jurbarkas.lt
Renata Gadliauskienė,  tel. +370 684 27 483, el. p. renata.gadliauskiene@jurbarkas.lt

	JURBARKO RAJONO SAVIVALDYBĖS ADMINISTRACIJOS

INFRASTRUKTŪROS IR TURTO SKYRIUS


AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO „DĖL JURBARKO RAJONO SAVIVALDYBĖS TARYBOS 2024 M. GRUODŽIO 19 D. SPRENDIMO NR. T2-361 „DĖL JURBARKO RAJONO SAVIVALDYBĖS VIETINIŲ RINKLIAVŲ NUOSTATŲ PATVIRTINIMO“ PAKEITIMO“   PROJEKTO
2026-09-10
Jurbarkas

	1. Parengto projekto tikslai ir uždaviniai.

	    Sprendimo projekto tikslas – pakeisti Jurbarko rajono savivaldybės vietinių rinkliavų nuostatus, patvirtintus Jurbarko rajono savivaldybės tarybos 2024 m. gruodžio 19 d. sprendimu Nr. T2-361 „Dėl Jurbarko rajono savivaldybės vietinių rinkliavų nuostatų patvirtinimo“ (toliau- Nuostatai), atsižvelgiant į pasikeitusį Lietuvos Respublikos rinkliavų įstatymo reglamentavimą, patikslinant vietinės rinkliavos objektą ir su juo susijusias leidimų išdavimo nuostatas, nustatant rinkliavos dydžius už atitinkamus darbus, taip pat patikslinant rinkliavos netaikymo atvejus ir kitą Nuostatų teisinį reguliavimą.
    Praėjusio Jurbarko rajono savivaldybės tarybos posėdžio metu Tarybos narys pasiūlė papildyti (išplėsti) Nuostatų nuostatas, atsižvelgiant į Lietuvos Respublikos rinkliavų įstatymo 11 straipsnio 1 dalies 1 punkto pakeitimą. Pagal šią nuostatą vietinės rinkliavos objektu gali būti leidimo atlikti kasinėjimo, inžinerinių komunikacijų klojimo, medžiagų sandėliavimo ir kitus darbus savivaldybės viešojo naudojimo teritorijoje (gatvėse, vietinės reikšmės keliuose, kelių juostose ar jų apsaugos zonose, aikštėse, žaliuosiuose plotuose), atitverti ją ar jos dalį arba apriboti eismą joje išdavimas.

    Atsižvelgiant į šį pasiūlymą, sprendimo projektu siūloma atitinkamai patikslinti Nuostatų 6.1 papunktį, 8 ir 9 punktus, numatant, kad leidimai gali būti išduodami ne tik kasinėjimo, bet ir inžinerinių komunikacijų klojimo, medžiagų sandėliavimo bei kitiems darbams.

     Kartu įvertinta, kad vien Nuostatų papildymas Rinkliavų įstatyme nurodytomis darbų rūšimis, paliekant galioti tik kasinėjimo darbams nustatytus rinkliavos dydžius, nebūtų pakankamas. Tokiu atveju Nuostatuose būtų nustatyti papildomi rinkliavos objektai, tačiau jiems nebūtų nustatyti konkretūs vietinės rinkliavos dydžiai. Todėl sprendimo projektu siūloma papildyti rinkliavos dydžių lentelę, sudarant galimybę nustatyti atskirus rinkliavos dydžius už inžinerinių komunikacijų klojimą, medžiagų sandėliavimą ir kitus darbus. Tuo pačiu išsaugomi šiuo metu kasinėjimo darbams taikomi rinkliavos dydžiai.

     Pažymėtina, kad Lietuvos Respublikos rinkliavų įstatymo 11 straipsnyje nustatyti vietinės rinkliavos objektai, kuriuos savivaldybės taryba turi teisę nustatyti, todėl konkrečios vietinės rinkliavos nustatymas ir jos dydžio nustatymas yra savivaldybės tarybos sprendimas. Atsižvelgiant į tai, sprendimo projektu siekiama suderinti Nuostatų nustatomus rinkliavos objektus ir jiems taikomus rinkliavos dydžius.

     Projektas taip pat parengtas atsižvelgiant į akcinės bendrovės „Kauno energija“ 2026 m. kovo 23 d. raštą Nr. R1-5.15-770 „Dėl vietinės rinkliavos už kasinėjimo darbus“, kuriame atkreipiamas dėmesys į praktikoje kylančias problemas vykdant naujų vartotojų prijungimą prie centralizuoto šilumos tiekimo tinklų. Rašte nurodoma, kad atliekant centralizuoto šilumos tiekimo trasų tiesimo darbus neišvengiamai vykdomi kasinėjimo darbai, už kuriuos pagal galiojančius įkainius taikoma vietinė rinkliava, todėl didėja naujų vartotojų prijungimo kaštai.

    Atsižvelgiant į tai, siūloma papildyti Nuostatuose nustatytus rinkliavos netaikymo atvejus ir numatyti išimtį gyventojams, vykdantiems prisijungimo prie centralizuotų vandens tiekimo ir nuotekų, įskaitant paviršinių (lietaus) nuotekų, tinklų bei centralizuoto šilumos tiekimo tinklų darbus.

     Taip pat siūloma nustatyti rinkliavos netaikymo atvejį, kai darbų užsakovas yra Jurbarko rajono savivaldybės administracija, Jurbarko rajono savivaldybės įmonė, akcinė bendrovė ar uždaroji akcinė bendrovė, kurioje Jurbarko rajono savivaldybei nuosavybės teise priklauso akcijų, arba viešoji įstaiga, kurios savininkė ar dalininkė yra Jurbarko rajono savivaldybė, ir šie subjektai vykdo prisijungimo prie centralizuotų vandens tiekimo ir nuotekų, įskaitant paviršinių (lietaus) nuotekų, tinklų bei centralizuoto šilumos tiekimo tinklų darbus.

    Be to, siekiant patikslinti Nuostatų teisinį reguliavimą ir pašalinti neaktualias nuostatas, siūloma pripažinti netekusiu galios Nuostatų 16.3 papunktį ir papildyti Nuostatus 16¹ punktu, reglamentuojančiu rinkliavos netaikymą organizuojant muges Jurbarko rajono savivaldybės teritorijoje vykstančių renginių metu, kai jos organizuojamos pagal Jurbarko rajono savivaldybės tarybos patvirtintą tvarką.

    Uždaviniai: sudaryti palankesnes sąlygas gyventojams ir juridiniams asmenims prisijungti prie centralizuotų inžinerinių tinklų, įskaitant šilumos tinklus,  mažinti administracinę ir finansinę naštą vykdant CŠT infrastruktūros plėtrą,  skatinti centralizuoto šilumos tiekimo sistemos plėtrą ir naujų vartotojų prijungimą, nustatyti rinkliavos lengvatas savivaldybės valdomiems juridiniams asmenims,  patikslinti galiojančių nuostatų teisinį reguliavimą ir pašalinti perteklines ar neaktualias nuostatas.

	2. Kaip šiuo metu yra sureguliuoti projekte aptarti klausimai.

	   Šiuo metu vietinių rinkliavų nustatymo ir taikymo klausimai reglamentuojami:

Lietuvos Respublikos vietos savivaldos įstatymo 6 straipsnio 2 punktu ir 15 straipsnio 4 dalimi,
Lietuvos Respublikos rinkliavų įstatymu, Jurbarko rajono savivaldybės vietinių rinkliavų nuostatais, patvirtintais 2024 m. gruodžio 19 d. sprendimu Nr. T2-361. 

	3. Kokių pozityvių rezultatų laukiama.

	   Priėmus sprendimo projektą bus sudarytos palankesnės sąlygos gyventojams ir juridiniams asmenims prisijungti prie centralizuotų vandentiekio, nuotekų ir šilumos tinklų, bus skatinama centralizuoto šilumos tiekimo sistemos plėtra Jurbarko rajone, prisidės prie aplinkosauginių tikslų įgyvendinimo, kadangi centralizuotai tiekiama šiluma gaminama naudojant atsinaujinančius energijos išteklius ir mažina aplinkos taršą, gerės viešųjų paslaugų prieinamumas ir kokybė, nustatytos išimtys savivaldybės valdomiems juridiniams asmenims sudarys sąlygas efektyviau įgyvendinti savivaldybės funkcijas, aiškiau reglamentuotas rinkliavos netaikymas miesto švenčių ir mugių metu.
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	   Pažymėtina, kad dėl nustatytų rinkliavos lengvatų gali nežymiai sumažėti savivaldybės biudžeto pajamos, tačiau šį poveikį kompensuos ilgalaikė nauda –  didesnis vartotojų skaičiaus, išplėtotos infrastruktūros ir mažesnės aplinkos tarša.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	-


	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.

-.

	7. Ar reikalingas projekto antikorupcinis vertinimas.

Reikalingas

	8. Projekto iniciatorius, autorius ar autorių grupė.

	Akcinė bendrovė „Kauno energija“

	9. Kiti, autorių nuomone, reikalingi pagrindimai ir paaiškinimai.

-

	10. Sprendimas įteikiamas (kam ir kiek egz.).

	Akcinei bendrovei „Kauno energija“ – 1 egz.


Parengė

Gabrielė Gvazdauskaitė
Renata Gadliauskienė
